15. A fegyvervásárlás és fegyvertartás ellenőrzése (szavazás) 
- Jelentés: Gisela Kallenbach
- A szavazás előtt
Gisela Kallenbach
(DE) Tisztelt elnök úr, hölgyeim és uraim, komoly sikerként értékelem, hogy a belső piaci és fogyasztóvédelmi bizottság, a polgári szabadságjogok, bel- és igazságügyek bizottsága, a Tanács és a Bizottság közötti megállapodás lehetővé tette, hogy már az első olvasatban elfogadtuk az álláspontot a lőfegyverek beszerzésének és birtoklásának érzékeny kérdésében. Őszinte köszönetet mondok minden érintettnek.
- A szavazás után
Arlene McCarthy
Tisztelt elnök úr, Rübig úr már kétszer vádolt meg azzal, hogy lőfegyvert hoztam az ülésterembe. Tisztázni szeretném, hogy ez a biztonsági szolgálat hozzájárulásával történt, és az elnökség is tájékoztatást kapott róla.
Ez egyébként a szavazást megelőzően nem minősült lőfegyvernek. A Ház most úgy döntött, hogy ez mégis lőfegyvert, és én kész vagyok átadni az illetékes szerveknek.
Elnök
Azt hiszem, itt az egyetlen fegyverünk meggyőződéseink ereje.
